പരിധിക്കപ്പുറം ഭൂമിയുള്ളവരെ കണ്ടെത്തും: കെ രാജന് കായംകുളം ഭൂപരിഷ്കരണ നിയമപ്രകാരം അനുവദനീയമായതില് അധികം ഭൂമി കൈവശംവച്ചിരിക്കുന്നവരില് നിന്ന് പിടിച്ചെടുത്ത് ഭൂമിയില്ലാത്തവര്ക്ക് നല്കുമെന്ന് റവന്യൂമന്ത്രി കെ രാജന്. പത്തിയൂര് സ്മാര്ട്ട് വില്ലേജ് ഓഫീസിന്റെ ഉദ്ഘാടനം നിര്വഹിക്കുകയായിരുന്നു അദ്ദേഹം. ഇതിനായി വകുപ്പിനെ പുനസംഘടിപ്പിക്കുന്നതിന്റെ സാധ്യത പരിശോധിക്കും. എല്ലാവര്ക്കും ഭൂമിയെന്ന ലക്ഷ്യത്തിലേക്കുള്ള ശ്രമത്തിലാണ് സര്ക്കാര്. പ്ലാന് ഫണ്ടില്നിന്ന് 44 ലക്ഷം വകയിരുത്തി ആധുനിക സൗകര്യങ്ങളോടു കൂടിയാണ് പത്തിയൂര് വില്ലേജിന് പുതിയ കെട്ടിടം നിര്മിച്ചത്. വില്ലേജ് ഓഫീസര്ക്കും മറ്റ് ഉദ്യോഗസ്ഥര്ക്കും പ്രത്യേകം ക്യാബിന്, ഫ്രണ്ട് ഓഫീസ്, റിക്കാര്ഡ് റൂം, പൊതുജനങ്ങള്ക്കും ജീവനക്കാര്ക്കും ഉപയോഗിക്കുന്നതിനായി ശുചിമുറികള് എന്നിവയും സജ്ജമാക്കിയിട്ടുണ്ട്. യു പ്രതിഭ എംഎല്എ അധ്യക്ഷയായി. എ എം ആരിഫ് എം പി, ജില്ലാ പഞ്ചായത്ത് പ്രസിഡന്റ് കെ ജി രാജേശ്വരി, നഗരസഭാ ചെയര്പേഴ്സണ് പി ശശികല, മുതുകുളം ബ്ലോക്ക് പഞ്ചായത്ത് പ്രസിഡന്റ് ഡി അംബുജാക്ഷി, എ ഡി എം ജെ മോബി, പത്തിയൂര് പഞ്ചായത്ത് പ്രസിഡന്റ് എല് ഉഷ, കലക്ടര് എ അലക്സാണ്ടര് എന്നിവര് സംസാരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് തോട്ടംഭൂമിയില് സര്ക്കാരിന്റെ ഉടമസ്ഥത സ്ഥാപിക്കും : മന്ത്രി കെ രാജന് അച്ഛനെ മര്ദിച്ച മകന് അറസ്റ്റില് എംജി സര്വകലാശാലയിലെ കോണ്ഗ്രസ് അനുകൂല സംഘടന പിളര്പ്പിലേക്ക് ഇന്ധന വിലവര്ധന: കെഎസ്ആര്ടിസി ജീവനക്കാരുടെ പ്രതിഷേധം ചൊവ്വാഴ്ച മാധ്യമങ്ങള് ബിജെപിയുടെ പ്രചാരണ ഉപകരണങ്ങളാകുന്നു: പ്രശാന്ത് ഭൂഷണ്